आध्यात्मिक रूप से जीवन को एक लय में लाते हैं गुरु
सो मवार को मैंने नाशिक के अपने घर के बगीचे में लगे सारे कटहल तोड़ लिए, उन्हें अच्छी तरह पैक किया, इनमें से कुछ को बुधवार तक सीधा चेन्नई ले जाऊंगा, जहां मेरे गुरु जे. नारायण रहते हैं, वो मेरे अंकल भी हैं। ऐसा नहींN. Raghuraman's column- Guru brings life into a spiritual rhythm
सोमवार को मैंने नाशिक के अपने घर के बगीचे में लगे सारे कटहल तोड़ लिए, उन्हें अच्छी तरह पैक किया, इनमें से कुछ को बुधवार तक सीधा चेन्नई ले जाऊंगा, जहां मेरे गुरु जे. नारायण रहते हैं, वो मेरे अंकल भी हैं। ऐसा नहीं है कि तमिलनाडु में कटहल नहीं हैं या मेरे आर्गेनिक गार्डन में बहुत कटहल हैं, मैंने ऐसा किया क्योंकि मुझे मालूम है कि उन्हें ये बेहद पसंद हैं और मैं ये कष्ट उठाने तैयार था। उनके साथ मेरा रिश्ता गहरे प्यार, श्रद्धा, समर्पण, विश्वास का था।
उन्होंने ठीक 6 नवंबर 1978 को मेरा हाथ थामा और तबसे मेरी जिंदगी के हर निर्णय में शामिल रहे, इनमें न सिर्फ नौकरी बदलने या हाल ही में मेरी बेटी की शादी जैसे महत्वपूर्ण निर्णय ही नहीं बल्कि साधारण सी चीज जैसे कटहल तोड़ने जैसे फैसलों में भी साथ थे! मेरे हर काम में उनका एक दृष्टिकोण था।
उदाहरण के लिए उन्होंने कहा, ‘मैंने नोटिस किया है कटहल छीलने के बाद आठ घंटे तक खाने योग्य रहता है। अगर फ्रिज में रखेंगे तो कुरकुरापन खोकर नरम पड़ जाता है। फलों में ये सबसे स्वादिष्ट है, पर इसकी जटिल बायोलॉजी परेशानी है। इसे खराब होने से बचाने के लिए बिना काटे लाना पड़ता है, इसलिए इसे लाने का कष्ट मत उठाओ।
कम से कम एक कटहल मंदिर में चढ़ाओ, कुछ पड़ोसियों को बांट दो, जो तुम्हारी अनुपस्थिति में इनकी देखभाल करते हैं।’ उनकी ऐसी सलाहों ने लगातार मेरे जीवन को आध्यात्मिकता के मार्ग पर जोड़ा। तीन दशक से उन्हें कम सुनाई देता है, बावजूद इसके हम रोज वाट्सएप पर बात करते हैं या वीडियो कॉल पर, जहां वो बोलते हैं और मैं साइन लैंग्वेज में जवाब देता हूं। मेरा काम है उन्हें बताना कि मैं क्या कर रहा हूं और फिर उनके पास हमेशा प्रतिक्रिया होती है, यह मुझे विशेषज्ञता के अगले स्तर पर ले जाती है।
64 साल में मेरे कई शिक्षक रहे, लेकिन गुरु इकलौते वही हैं। वो इसलिए क्योंकि 18 की उम्र में जब मैं गलतियों का पुलिंदा था, तो उन्होंने मुझे अपना शिष्य स्वीकारा, बिना शिकायत किए धीरे-धीरे मेरे विचारों पर चढ़ी परतें हटाकर मेरे कामों को ठीक किया।
गुजरते सालों के साथ मुझे अहसास हुआ कि गुरु के लिए आप क्या मायने रखते हैं, उससे ज्यादा असर जीवन पर इसका पड़ता है कि आपके लिए गुरु क्या मायने रखते हैं। इसलिए हमारा रिश्ता इससे परिभाषित नहीं है कि मेरे लिए वह क्या महसूस करते हैं, बल्कि इससे है कि उनके लिए मेरे मन में क्या भावनाएं हैं।
अंततः जब मैं 30 साल का हुआ, तब समझ आया कि गुरु की क्वालिटी खुद गुरु पर निर्भर नहीं होती बल्कि हमारे समर्पण पर निर्भर होती है। और जब मैंने पूरी तरह समर्पण कर दिया, तब महसूस किया कि मेरे लिए उनका प्रेम बिना किसी शर्त का था।
एक घटना मैं कभी नहीं भूलूंगा, जब उन्होंने सिखाया कि किसी के विचार कैसे सुधार सकते हैं। 2017 में जब वो मेरे मुंबई वाले घर आए, तो मैं उन्हें वहां ले जाना चाहता था, जहां उनका 1600 वर्गफुट का फ्लैट था, आज यहां फिल्म स्टार रहते हैं। उन्होंने 1980 में वो फ्लैट 2.5 लाख में बेचा था, मैंने कहा कि उनका फैसला गलत था क्योंकि वही फ्लैट आज 4 करोड़ का है।
उन्होंने ये कहकर साथ आने से मना कर दिया, ‘आखिरकार मैं भी इंसान हूं, ये देखकर मुझे भी बुरा लग सकता है और शायद इससे फ्लैट का खरीदार हर्ट हो जाए। इसलिए मैं नहीं आ रहा। चलो सिद्धिविनायक चलकर उनके सुकून की दुआ करते हैं।’ और मुझे मंदिर ले गए। उस कदम से वो मेरे लिए भगवान हो गए।
फंडा यह है कि हर किसी की जिंदगी में एक गुरु होना चाहिए, जो असल में हमें और हमारे विचारों को परिष्कृत करें ताकि ईश्वर हमारे मन में उतर सकें।